CELEX: 62022TN0216
Language: hu
Date: 2022-04-22 00:00:00
Title: T-216/22. sz. ügy: 2022. április 22-én benyújtott kereset – Shatrov kontra Tanács

2022.6.7.   
            
            
               HU
            
            
               Az Európai Unió Hivatalos Lapja
            
            
               C 222/40
            
         
      2022. április 22-én benyújtott kereset – Shatrov kontra Tanács
      (T-216/22. sz. ügy)
      (2022/C 222/65)
      Az eljárás nyelve: német
      
         Felek
      
      
         Felperes: Alexander Evgenevich Shatrov (Minszk, Fehéroroszország) (képviselők: G. Lansky és A. Egger ügyvédek)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  az EUMSZ 263. cikk alapján semmisítse meg a fehéroroszországi helyzetre tekintettel hozott korlátozó intézkedésekről szóló 2012/642/KKBP határozat módosításáról szóló, 2022. február 24-i (KKBP) 2022/307 tanácsi végrehajtási határozatot (HL 2022. L 46., 97. o.), valamint a belarusz helyzetre tekintettel korlátozó intézkedések meghozataláról szóló 765/2006/EK rendelet 8a. cikkének végrehajtásáról szóló, 2022, február 24-i 2022/300/EU tanácsi végrehajtási rendeletet (HL 2022. L 46., 3. o.), amennyiben azok a felperest érintik;
               
            
                  —
               
               
                  a Törvényszék eljárási szabályzatának 134. cikke alapján a Tanácsot kötelezze a költségek viselésére.
               
            
         Jogalapok és fontosabb érvek
      
      A felperes a megtámadott jogi aktusok őt érintő részében való jogellenességének az alátámasztása érdekében egyetlen jogalapként arra hivatkozik, hogy a Tanács nyilvánvaló értékelési hibát követett el, és különösen megsértette a bizonyítási kötelezettségét. A Tanács nem terjesztett elő konkrét bizonyítékokat a felperesnek a megtámadott jogi aktusokban szereplő jegyzékbe való felvétele érvényességének igazolására.